title: Direktiva Vijeća 96/93/EZ od 17. prosinca 1996. o izdavanju certifikata za životinje i proizvode životinjskog podrijetla

text:
               03/Sv. 018

               HR

               Službeni list Europske unije

               76

         31996L0093

               L 013/28

               SLUŽBENI LIST EUROPSKE UNIJE

               17.12.1996.

      DIREKTIVA VIJEĆA 96/93/EZ
   od 17. prosinca 1996.
   o izdavanju certifikata za životinje i proizvode životinjskog podrijetla
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da Direktiva Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (3) i Direktiva Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (4), utvrđuju odgovornost države članice proizvodnje ili otpreme da osigura da se veterinarski pregledi i kontrole i, gdje je primjenjivo, izdavanje certifikata, obavljaju na odgovarajući način;
   budući da za osiguranje nesmetanog funkcioniranja unutarnjeg tržišta živih životinja i proizvoda životinjskog podrijetla države članice moraju biti u stanju u potpunosti se osloniti na pouzdanost postupka izdavanja certifikata u mjestima proizvodnje i otpreme;
   budući da se taj cilj ne može ostvariti od strane država članica pojedinačno; budući da stoga treba usvojiti zajednička pravila o obvezama nadležnih tijela i ovlaštenih osoba koji izdaju certifikate i u vezi s izdavanjem certifikata za životinje ili proizvode životinjskog podrijetla u skladu sa zakonodavstvom Zajednice;
   budući da je primjereno osigurati da pravila i načela koja se primjenjuju od strane ovlaštenih osoba koje izdaju certifikate u trećim zemljama pružaju jamstva koja su najmanje jednakovrijedna onima utvrđenima u ovoj Direktivi;
   budući da treba poduzeti djelotvorne mjere kako bi se spriječilo obmanjujuće ili lažno izdavanje certifikata,
   DONIJELO JE OVU DIREKTIVU:
   Članak 1.
   Ovom se Direktivom utvrđuju pravila kojih se treba pridržavati prilikom izdavanja certifikata koje nalaže veterinarsko zakonodavstvo.
   Članak 2.
   1.   Za potrebe ove Direktive:

               „veterinarsko zakonodavstvo” znači zakonodavstvo popisano u Prilogu A Direktivi 89/662/EEZ i prilozima A i B Direktivi 90/425/EEZ;

               „ovlaštena osoba koja izdaje certifikat” znači službeni veterinar ili – u slučajevima predviđenima u veterinarskom zakonodavstvu – bilo koja druga osoba ovlaštena od strane nadležnih tijela za potpisivanje certifikata koje nalaže to zakonodavstvo.

         2.   Osim definicija iz stavka 1., definicije sadržane u članku 2. direktiva 89/662/EEZ i 90/425/EEZ primjenjuju se mutatis mutandis.
   Članak 3.
   1.   Nadležno tijelo osigurava da ovlaštene osobe koje izdaju certifikate imaju zadovoljavajuće znanje o veterinarskom zakonodavstvu kad je riječ o životinjama ili proizvodima za koje treba izdati certifikat i, općenito, budu obaviještene o pravilima koje trebaju poštovati za sastavljanje i izdavanje certifikata i – prema potrebi – o naravi i opsegu analiza, ispitivanja ili pregleda koji se moraju provesti prije izdavanja certifikata.
   2.   Ovlaštene osobe koje izdaju certifikate ne smiju potvrditi podatke o kojima nemaju osobna saznanja ili koji po njima ne mogu biti provjereni.
   3.   Ovlaštene osobe koje izdaju certifikate ne smiju potpisati prazne ili nepotpune certifikate ili certifikate koji se odnose na životinje ili proizvode koje nisu pregledali ili koji su prošli mimo njihove kontrole. Ako se certifikat potpisuje na temelju drugog certifikata ili potvrde, ovlaštena osoba koja izdaje certifikat mora biti u posjedu takvog dokumenta prije potpisivanja.
   4.   Ništa u ovom članku ne sprečava službenog veterinara da potvrdi podatke koji su:

               (a)

               provjereni na temelju stavka 1. do 3. ovog članka po drugoj osobi isto tako ovlaštenoj od nadležnih tijela i koja djeluju pod kontrolom službenog veterinara, pod uvjetom da on ili ona može provjeriti točnost podataka; ili

               (b)

               dobiveni, u sklopu programa praćenja, pozivom na službeno priznate programe osiguranja kakvoće ili putem sustava epidemiološkog nadziranja kada je to odobreno veterinarskim zakonodavstvom.

         5.   Detaljna pravila za provedbu ovog članka mogu se usvojiti u skladu s postupkom iz članka 7.
   Članak 4.
   1.   Nadležna tijela poduzimaju sve potrebne mjere kako bi se osigurao integritet izdavanja certifikata. Ona naročito osiguravaju da ovlaštene osobe koje izdaju certifikate po njima imenovane:

               (a)

               imaju status koji osigurava njihovu nepristranost i da nemaju izravan komercijalni interes od životinja ili proizvoda za koje se izdaju certifikate ili od gospodarstava ili objekata iz kojih oni potječu;

               (b)

               budu potpuno svjesni značaja sadržaja svakog certifikata koji potpišu.

         2.   Certifikati se sastavljaju najmanje na jeziku kojeg razumije ovlaštena osoba koja izdaje certifikat i najmanje na jednom od službenih jezika zemlje odredišta u skladu sa zakonodavstvom Zajednice.
   3.   Svako je nadležno tijelo u stanju povezati certifikate s odnosnom ovlaštenom osobom koja je certifikat izdala i osigurati da preslika svih izdanih certifikata bude na raspolaganju u razdoblju koje samo određuje.
   Članak 5.
   1.   Države članice uvode takve preglede i poduzimaju takve kontrolne mjere kakve su potrebne za sprečavanje izdavanja lažnih ili obmanjujućih certifikata i krivotvorenje u izradi ili korištenju certifikata koje trebaju biti izdane za potrebe veterinarskog zakonodavstva.
   2.   Ne dovodeći u pitanje bilo kakve pravne postupke ili kazne, nadležna tijela provode istragu ili provjeravaju i poduzimaju odgovarajuće mjere kako bi kaznili svaki slučaj lažnog ili obmanjujućeg izdavanja certifikata o kojemu imaju saznanje. Takve mjere mogu obuhvaćati privremenu suspenziju ovlaštenih osoba koje izdaju certifikate s njihovih dužnosti do završetka istrage.
   Posebno, ako se tijekom provjere otkrije da:

               (a)

               je ovlaštena osoba koja izdaje certifikat svjesno izdala obmanjujuće certifikate, nadležno tijelo poduzima sve potrebne mjere za osiguranje, u mjeri u kojoj je moguće, da dotična osoba ne može ponoviti prekršaj;

               (b)

               se osoba ili poduzeće poslužila prijevarom u korištenju ili je izmijenila službeni certifikat, nadležno tijelo poduzima sve potrebne mjere da osigura, u mjeri u kojoj je moguće, da takva osoba ili poduzeće ne može ponoviti prekršaj. Takve mjere mogu obuhvaćati odbijanje narednog izdavanja službenog certifikata dotičnoj osobi ili poduzeću.

         Članak 6.
   U pogledu inspekcija koje propisuje veterinarsko zakonodavstvo Zajednice i revizija koja se moraju provoditi u skladu sa sporazumima o istovrijednosti između Zajednice i trećih zemalja, Komisija osigurava da pravila i načela koja se primjenjuju po ovlaštenim osobama trećih zemalja koje izdaju certifikate pružaju jamstva koja su najmanje jednakovrijedna onima utvrđenima u ovoj Direktivi.
   Ako iz takvih inspekcija i/ili pregleda ili iz kontrola predviđenih direktivama 90/675/EEZ i 91/496/EEZ proizađe da ovlaštene osobe treće zemlje koje izdaju certifikate nisu udovoljile tim načelima, može se donijeti odluka o dodatnim jamstvima ili posebnim zahtjevima u skladu s postupkom iz članka 7. ove Direktive.
   Članak 7.
   Kod upućivanja na postupak predviđen u ovom članku, Stalni veterinarski odbor ustanovljen Odlukom Vijeća 68/361/EEZ (5) postupa u skladu s pravilima propisanima u članku 18. Direktive 89/662/EEZ.
   Članak 8.
   Prije 31. prosinca 1998. Komisija podnosi Vijeću izvješće popraćeno prijedlozima o mogućem korištenju sigurnih metoda elektronskoga prijenosa i izdavanja certifikata.
   Vijeće donosi Odluke o ovim prijedlozima kvalificiranom većinom.
   Članak 9.
   1.   Države članice donose zakone i druge propise potrebne za usklađivanje s ovom Direktivom prije 1. siječnja 1998. One o tome odmah obavješćuju Komisiju.
   Kada države članice usvoje ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 10.
   Ova je Direktiva upućena državama članicama.

      Sastavljeno u Bruxellesu 17. prosinca 1996.

            Za Vijeće

            Predsjednik

         I. YATES

      (1)  SL C 373, 29.12.1994., str. 16.

      (2)  SL C 56, 6.3.1995., str. 165.

      (3)  SL L 395, 30.12.1989., str. 13. Direktiva kako je zadnje izmijenjena Direktivom Vijeća 92/118/EEZ (SL L 62, 15.3.1993., str. 49.).

      (4)  SL L 224, 18.8.1990., str. 29. Direktiva kako je zadnje izmijenjena Direktivom Vijeća 92/118/EEZ.

      (5)  SL L 255, 18.10.1968., str. 23.


title: Direktiva Vijeća 2010/66/EU od 14. listopada 2010. o izmjeni Direktive 2008/9/EZ o utvrđivanju detaljnih pravila za povrat poreza na dodanu vrijednost, predviđenih u Direktivi 2006/112/EZ, poreznim obveznicima koji nemaju poslovni nastan u državi članici povrata već u drugoj državi članici

text:
               09/Sv. 002

               HR

               Službeni list Europske unije

               246

         32010L0066

               L 275/1

               SLUŽBENI LIST EUROPSKE UNIJE

               14.10.2010.

      DIREKTIVA VIJEĆA 2010/66/EU
   od 14. listopada 2010.
   o izmjeni Direktive 2008/9/EZ o utvrđivanju detaljnih pravila za povrat poreza na dodanu vrijednost, predviđenih u Direktivi 2006/112/EZ, poreznim obveznicima koji nemaju poslovni nastan u državi članici povrata već u drugoj državi članici
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 113.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   u skladu s posebnim zakonodavnim postupkom,
   budući da:

               (1)

               Direktiva 2008/9/EZ (3) o utvrđivanju detaljnih pravila za povrat poreza na dodanu vrijednost, predviđenih u Direktivi 2006/112/EZ, poreznim obveznicima koji nemaju poslovni nastan u državi članici povrata već u drugoj državi članici primjenjuje se na zahtjeve za povrat poreza podnesene nakon 31. prosinca 2009.

               (2)

               Kako bi mogle primjenjivati Direktivu 2008/9/EZ, države članice preuzimaju obvezu razvoja elektroničkih portala putem kojih bi porezni obveznici koji imaju poslovni nastan u državi članici podnosili zahtjeve za povrat PDV-a koji je zaračunat u državi članici u kojoj nemaju poslovni nastan. Navedeni elektronički portali trebali su biti pušteni u rad od 1. siječnja 2010.

               (3)

               Brojna ozbiljna kašnjenja i određeni tehnički problemi utjecali su na razvoj i funkcioniranje elektroničkih portala u određenom broju država članica, čime je spriječeno pravovremeno podnošenje nekih zahtjeva za povrat poreza. U skladu s Direktivom 2008/9/EZ, zahtjevi za povrat poreza se moraju podnijeti u onoj državi članici u kojoj se nalazi poslovni nastan najkasnije do 30. rujna u kalendarskoj godini koja slijedi nakon razdoblja povrata. Zbog navedenog roka i nefunkcioniranja određenih elektroničkih portala, postoji rizik da neki porezni obveznici neće moći ostvariti svoje pravo na odbitak PDV-a od troškova nastalih u 2009. U tom je slučaju potrebno izvanredno produžiti rok do 31. ožujka 2011. za zahtjeve koji se odnose na razdoblja povrata u 2009.

               (4)

               U skladu s točkom 34. Međuinstitucionalnog sporazuma o boljem zakonodavstvu (4), države članice se potiče da za svoje potrebe i u interesu Zajednice izrade vlastite tablice kojima bi prikazale, što je više moguće, korelaciju između ove Direktive i mjera za prenošenje u nacionalno pravo te da ih objave.

               (5)

               Kako bi se zajamčilo da se od poreznih obveznika neće zahtijevati da poštuju rok od 30. rujna 2010. u vezi sa zahtjevima koji se odnose na razdoblja povrata u 2009., ova se Direktiva primjenjuje od 1. listopada 2010.

               (6)

               Direktivu 2008/9/EZ treba stoga na odgovarajući način izmijeniti,

         DONIJELO JE OVU DIREKTIVU:
   Članak 1.
   U članku 15. stavku 1. Direktive 2008/9/EZ dodaje se sljedeći podstavak:

      „Zahtjevi za povrat poreza koji se odnose na razdoblje povrata u 2009. podnose se u državi članici poslovnog nastana najkasnije do 31. ožujka 2011.”

   Članak 2.
   1.   Države članice donose zakone i druge propise potrebne za usklađivanje s ovom Direktivom, s učinkom od 1. listopada 2010. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu sljedećeg dana od dana objave u Službenom listu Europske unije.

   Primjenjuje se od 1. listopada 2010.
   Članak 4.
   Ova je Direktiva upućena državama članicama.

      Sastavljeno u Luxembourgu 14. listopada 2010.

            Za Vijeće

            Predsjednica

         J. SCHAUVLIEGE

      (1)  Mišljenje od 22. rujna 2010. (još nije objavljeno u Službenom listu).

      (2)  Mišljenje od 15. rujna 2010. (još nije objavljeno u Službenom listu).

      (3)  SL L 44, 20.2.2008., str. 23.

      (4)  SL C 321, 31.12.2003., str. 1.


title: Direktiva Komisije 2012/4/EU od 22. veljače 2012. o izmjeni Direktive 2008/43/EZ o uspostavljanju sustava za identifikaciju i sljedivost eksploziva za gospodarsku uporabu u skladu s Direktivom Vijeća 93/15/EEZ  Tekst značajan za EGP

text:
               13/Sv. 055

               HR

               Službeni list Europske unije

               303

         32012L0004

               L 050/18

               SLUŽBENI LIST EUROPSKE UNIJE

               22.02.2012.

      DIREKTIVA KOMISIJE 2012/4/EU
   od 22. veljače 2012.
   o izmjeni Direktive 2008/43/EZ o uspostavljanju sustava za identifikaciju i sljedivost eksploziva za gospodarsku uporabu u skladu s Direktivom Vijeća 93/15/EEZ
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 93/15/EEZ od 5. travnja 1993. o usklađivanju odredaba u vezi sa stavljanjem eksploziva za civilnu uporabu na tržište i njihovim nadzorom (1), a posebno drugu rečenicu drugog stavka njezinog članka 14.,
   budući da:

               (1)

               Na štapine i sporogoreće štapine kao i na kapisle u obliku kapice primjenjuje se Direktiva 93/15/EEZ, ali se oni upotrebljavaju više u pirotehničke nego u eksplozivne svrhe. Mogući učinci njihove pogrešne upotrebe mogu biti slični pogrešnoj upotrebi pirotehničkih predmeta koji predstavljaju nisku razinu opasnosti i zato su ti učinci mnogo manje ozbiljni u usporedbi s ostalim vrstama eksploziva. Iz razloga razmjernosti potrebno je štapine, uključujući sporogoreće štapine kao i kapisle u obliku kapice izuzeti iz sustava za obilježavanje i sljedivost eksploziva za gospodarsku uporabu.

               (2)

               Razvoj kompjutoriziranog sustava potrebnog za provedbu sustava za obilježavanje i sljedivost eksploziva potrajao je dulje nego se u početku očekivalo. Potrebno je odgoditi primjenu Direktive Komisije 2008/43/EZ (2) kako bi se industriji eksploziva ostavilo više vremena da do kraja razvije, testira, vrednuje i time poveća sigurnost elektronskog sustava potrebnog za provedbu Direktive 2008/43/EZ. Kako bi se to omogućilo, potrebno je za jednu godinu, do 5. travnja 2013., odgoditi primjenu obveze da proizvođači i uvoznici označavaju eksplozive. Dodatno je vrijeme potrebno da bi svi akteri u lancu opskrbe počeli primjenjivati potreban elektronički sustav praćenja i nadzora. Štoviše, zalihe eksploziva s dužim rokom trajanja, koji su već prije proizvedeni i koji nisu označeni u skladu s Direktivom 2008/43/EZ, još će uvijek biti u lancu opskrbe i nepraktično je obvezati poduzeća da vode različite vrste evidencija. Zato je potrebno obvezu prikupljanja podataka i vođenja evidencije odgoditi za tri godine, do 5. travnja 2015.

               (3)

               Određeni proizvodi su premali da bi se na njih stavila oznaka mjesta proizvodnje i elektronički čitljiv podatak. Na određene druge proizvode stavljanje jedinstvene identifikacije je tehnički nemoguće zbog njihovog oblika ili izvedbe. U tim slučajevima potrebna oznaka se stavlja na svaku najmanju jedinicu pakiranja. Budući tehnički razvoj možda će omogućiti stavljanje kodne oznake mjesta proizvodnje i elektronički čitljivog podatka na te proizvode. Komisija zato treba do kraja 2020. provesti studiju, kako bi procijenila je li moguće potrebne podatke staviti na same proizvode.

               (4)

               Direktivu 2008/43/EZ treba stoga na odgovarajući način izmijeniti.

               (5)

               Mjere predviđene ovom Direktivom su u skladu s mišljenjem Odbora osnovanog u skladu s člankom 13. stavkom 1. Direktive 93/15/EEZ,

         DONIJELA JE OVU DIREKTIVU:
   Članak 1.
   Direktiva 2008/43/EZ mijenja se kako slijedi:

               1.

               U članku 2., dodaju se sljedeće točke (d), (e) i (f):

                           „(d)

                           štapini, koji su neeksplozivne naprave za paljenje u obliku vrpce;

                           (e)

                           sporogoreći štapini, koji se sastoje od jezgre od fino zrnatog crnog baruta koji je ovijen savitljivom tkaninom s jednim ili više zaštitnih vanjskih ovoja i koji, kad se upali, gori unaprijed utvrđenom brzinom bez ikakvog vanjskog eksplozivnog učinka;

                           (f)

                           kapisle u obliku kapice, koje se sastoje od metalne ili plastične kapice u kojoj je sadržana mala količina primarne eksplozivne smjese koja se lako pali udarcem, a koje služe kao elementi paljenja u patronama za mala (ručna) oružja ili u kapicama kapisla za eksplozivna (potisna) punjenja.”

               2.

               Članak 7. se mijenja i glasi:
               „Članak 7.
               Detonatorske kapisle
               Za detonatorske kapisle jedinstvena identifikacijska oznaka nalazi se na samoljepljivoj etiketi ili se izravno otiskuje na svako tijelo (košuljicu) kapisle ili detonatora. Pripadajuća etiketa se lijepi na svaki sanduk s detonatorima.
               Osim toga, poduzeća mogu koristiti pasivnu inertnu elektronsku oznaku na svakoj kapisli ili detonatoru i istu pripadajuću oznaku na svakom sanduku s detonatorima.”

               3.

               Članci 9. i 10. zamjenjuju se sljedećim:
               „Članak 9.
               Kapisle i pojačnici (busteri)
               Za upaljače, osim onih navedenih u članku 2., i za pojačnike (bustere) identifikacijska će oznaka biti sadržana na samoljepljivoj etiketi ili izravno tiskana na takvim upaljačima ili pojačnicima. Pripadajuća se etiketa lijepi na svaki sanduk s upaljačima i pojačnicima.
               Osim toga, poduzeća mogu koristiti pasivnu inertnu elektronsku oznaku na svakom takvom upaljaču ili pojačniku (busteru) i istu pripadajuću oznaku na svakom sanduku s upaljačima ili pojačnicima.
               Članak 10.
               Detonirajući štapini
               Za detonirajuće će štapine jedinstvena identifikacijska oznaka biti sadržana na nalijepljenoj etiketi ili izravno otisnuta na kolut. Jedinstvena oznaka stavlja se na svakih pet metara na vanjskom omotaču štapina ili plastičnom, izvučenom unutarnjem sloju neposredno ispod vanjskog vlakna štapina. Pripadajuća se etiketa nalazi na svakom sanduku s detonirajućim štapinom.
               Osim toga, poduzeća mogu koristiti pasivnu inertnu elektronsku oznaku umetnutu između štapina i istu pripadajuću oznaku na svakom sanduku sa štapinima.”

               4.

               Drugi podstavak članka 15. stavka 1. zamjenjuje se sljedećim:

                           „One će primjenjivati ove odredbe od 5. travnja 2013. Međutim, odredbe potrebne za usklađenje s člankom 3. stavkom 6. i člancima 13. i 14. one će primjenjivati od 5. travnja 2015.”

               5.

               Umeće se sljedeći članak 15.a:
               „Članak 15.a
               Do 31. prosinca 2020. Komisija će provesti reviziju i procijeniti je li tehničkim napretkom omogućeno ukidanje izuzeća navedenih u točki 3. Priloga.”

               6.

               U točki 3. Priloga, dodaju se sljedeći stavci:
               „Za proizvode koji su premali za stavljanje podataka prema stavku 1. točki (b) podtočkama i. i ii. i stavku 2., ili kad god je tehnički nemoguće zbog njihovog oblika ili izvedbe pričvrstiti jedinstvenu oznaku, jedinstvena se oznaka stavlja na svaku najmanju jedinicu pakiranja.
               Svaka se najmanja jedinica pakiranja pečati.
               Svaka detonatorska kapisla ili svaki pojačnik (buster) koji potpadaju u okvir izuzeća navedenog u drugom stavku moraju biti označeni na trajan način tako da se osigura da su podaci prema stavku 1. točki (b) podtočkama i. i ii. jasno čitljivi. Na najmanjoj jedinici pakiranja utiskuje se broj detonatorskih kapisla i pojačnika koje ona sadrži.
               Svaki detonatorski štapin koji potpada u okvir izuzeća navedenog u drugom stavku mora biti označen jedinstvenom oznakom na roli ili kolutu i, prema potrebi, na najmanjoj jedinici pakiranja.”

         Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 4. travnja 2012. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 5. travnja 2013.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetoga dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 22. veljače 2012.

            Za Komisiju

            Predsjednik

         José Manuel BARROSO

      (1)  SL L 121, 15.5.1993., str. 20.

      (2)  SL L 94, 5.4.2008., str. 8.


title: 89/666/EEZ: Jedanaesta direktiva Vijeća od 21. prosinca 1989. o zahtjevima objavljivanja podataka u vezi s podružnicama koje su u nekoj državi članici otvorile određene vrste trgovačkih društava na koje se primjenjuje pravo druge države

text:
               17/Sv. 002

               HR

               Službeni list Europske unije

               3

         31989L0666

               L 395/36

               SLUŽBENI LIST EUROPSKE UNIJE

               21.12.1989.

      JEDANAESTA DIREKTIVA VIJEĆA

   od 21. prosinca 1989.
   o zahtjevima objavljivanja podataka u vezi s podružnicama koje su u nekoj državi članici otvorile određene vrste trgovačkih društava na koje se primjenjuje pravo druge države
   (89/666/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 54.,
   uzimajući u obzir prijedlog Komisije (1),
   u suradnji sa Europskim parlamentom (2),
   uzimajući u obzir mišljenje Gospodarskog i socijalnog odbora (3),
   budući da lakše ostvarivanje prava slobodnog osnivanja trgovačkih društava navedenih u članku 58. Ugovora, članku 54. stavku 3. točki (g) i općem programu za ukidanje ograničenja slobode poslovnog nastana zahtijeva usklađivanje zaštitnih mjera koje se zahtijevaju od društava iz država članica za zaštitu interesa članova i ostalih;
   budući da je do sada to usklađivanje izvršeno u pogledu objavljivanja podataka donošenjem Prve direktive 68/151/EEZ (4) koja se odnosi na društva kapitala, kako je zadnje izmijenjena Aktom o pristupanju iz 1985.; budući da se to nastavilo u području računovodstva Direktivom 78/660/EEZ (5) o godišnjim financijskim izvještajima za određene vrste trgovačkih društava, kako je zadnje izmijenjena Aktom o pristupanju iz 1985., Sedmom direktivom 83/349/EEZ (6) o konsolidiranim financijskim izvještajima, kako je zadnje izmijenjena Aktom o pristupanju iz 1985. i Osmom direktivom 84/253/EEZ (7) o osobama koje su odgovorne za provođenje zakonskih revizija računovodstvenih dokumenata;
   budući da se te direktive primjenjuju na trgovačka društva kao takva, ali ne obuhvaćaju njihove podružnice; budući da je otvaranje podružnica, poput stvaranja društava kćeri, jedna od mogućnosti koja danas trgovačkim društvima omogućuje da ostvare svoje pravo poslovnog nastana u drugoj državi članici;
   budući da, što se tiče podružnica, pomanjkanje usklađivanja, posebno u pogledu objavljivanja podataka, uzrokuje pojavu razlika u zaštiti dioničara i trećih strana između trgovačkih društava koja posluju u drugim državama članicama otvaranjem podružnica i onih koja ondje posluju osnivajući društva kćeri;
   budući da na tom području razlike u zakonima država članica mogu ometati primjenu prava poslovnog nastana; budući da je stoga nužno ukloniti takve razlike da se zaštiti, između ostalog, primjena tog prava;
   kako bi se osigurala zaštita osoba koje posluju s trgovačkim društvima posredstvom podružnica, u državi članici u kojoj se nalazi podružnica potrebno je uvesti mjere u vezi s objavljivanjem podataka; budući da se ekonomski i društveni utjecaj podružnica može donekle uspoređivati s onim društava kćeri, utoliko što postoji javni interes za objavljivanje podataka o trgovačkom društvu u podružnici; budući da je, da bi se izvršilo takvo objavljivanje, potrebno iskoristiti postupke koji su već uvedeni za društva s dioničkim kapitalom unutar Zajednice;
   budući da se to objavljivanje odnosi na niz važnih dokumenata, podataka i izmjena;
   budući da to objavljivanje, uz iznimku prava zastupanja, naziva i pravnog oblika te prestanka trgovačkog društva i stečajnog postupka kojemu podliježe, može biti ograničeno na podatke koji se tiču same podružnice, zajedno s uputom na registar trgovačkog društva kojem pripada ta podružnica, s obzirom na to da su prema postojećim pravilima Zajednice, svi podaci koji se tiču trgovačkog društva kao takvog dostupni u tom registru;
   budući da nacionalne odredbe u vezi s objavljivanjem računovodstvenih dokumenata koji se odnose na podružnicu ne mogu više biti opravdane u pogledu izrade, revizije i objavljivanja računovodstvenih dokumenata trgovačkog društva nakon usklađivanja nacionalnog zakonodavstva; budući da je sukladno navedenom dovoljno objaviti, u registru podružnice, računovodstvene dokumente na način kako ih je revidiralo i objavilo trgovačko društvo;
   budući da pisma i obrasci za narudžbu koje koristi podružnica moraju sadržavati iste podatke kao i pisma i obrasci za narudžbu koje koristi trgovačko društvo te u njima mora biti naveden registar u koji je podružnica upisana;
   budući da, kako bi se osiguralo da se ciljevi ove Direktive u potpunosti ostvare te da se izbjegne bilo kakva diskriminacija po osnovi zemlje porijekla trgovačkog društva, ova Direktiva mora također obuhvatiti podružnice koje su otvorila trgovačka društva na koja se primjenjuje pravo država nečlanica te koje su ustrojene u pravne oblike koji se mogu usporediti s trgovačkim društvima na koja se primjenjuje Direktiva 68/151/EEZ; budući da je za te podružnice potrebno primijeniti neke odredbe koje se razlikuju od onih koje se primjenjuju na podružnice trgovačkih društava na koja se primjenjuje pravo drugih država članica, s obzirom da se gore spomenute direktive ne primjenjuju na trgovačka društva iz država nečlanica;
   budući da ova Direktiva ni na koji način ne utječe na zahtjeve o objavljivanju podataka za podružnice na temelju drugih odredbi, na primjer iz zakona u području zapošljavanja, prava radnika na pristup informacijama, poreznih zakona, ili u statističke svrhe,
   DONIJELO JE OVU DIREKTIVU:
   ODJELJAK I.

      Podružnice trgovačkih društava iz drugih država članica

   Članak 1.
   1.   Dokumenti i podaci koje se odnose na podružnicu koju je u državi članici otvorilo trgovačko društvo na koje se primjenjuje pravo druge države članice i na koje se primjenjuje Direktiva 68/151/EEZ objavljuju se prema pravu države podružnice, u skladu s člankom 3. te Direktive.
   2.   Kada se zahtjevi za objavljivanje za podružnicu razlikuju od onih za trgovačko društvo, zahtjevi za objavljivanje podružnice imaju prvenstvo s obzirom na transakcije koje se izvode s podružnicom;
   Članak 2.
   1.   Obvezno objavljivanje propisano u članku 1. odnosi se samo na sljedeće dokumente i podatke:

               (a)

               adresu podružnice;

               (b)

               aktivnosti podružnice;

               (c)

               registar u kojem se čuva spis trgovačkog društva spomenut u članku 3. Direktive Vijeća 68/151/EEZ, zajedno s registracijskim brojem iz tog registra;

               (d)

               naziv i pravni oblik trgovačkog društva te naziv podružnice ako se on razlikuje od naziva trgovačkog društva;

               (e)

               imenovanje, razrješenje dužnosti i podaci o osobama koje su ovlaštene zastupati trgovačko društvo u poslovanju s trećim stranama te u pravnim postupcima;

                           —

                           kao tijelo trgovačkog društva koje je osnovano u skladu sa zakonom ili kao članovi takvog tijela, u skladu s obvezom objavljivanja od strane trgovačkog društva, kao što je propisano u članku 2. stavku 1. Direktive 68/151/EEZ,

                           —

                           kao stalni predstavnici trgovačkog društva za aktivnosti podružnice, s naznakom opsega njihovih ovlasti;

               (f)

               prestanak društva, imenovanje likvidatora, podatke koje se odnose na njih i njihove ovlasti te okončanje likvidacije u skladu s obvezom objavljivanja od strane trgovačkog društva kao što je propisano u članku 2. stavku 1. točkama (h), (j) i (k) Direktive 68/151/EEZ,

                           —

                           stečajne postupke, aranžmane, sastavljanja ili druge analogne postupke kojima trgovačko društvo podliježe;

               (g)

               računovodstvene dokumente u skladu s člankom 3.;

               (h)

               zatvaranje podružnice.

         2.   Država članica u kojoj je podružnica otvorena može odrediti da se otkriju, kako je navedeno u članku 1.,

               (a)

               potpisi osoba koje se spominju u stavku 1. točkama (e) i (f) ovog članka;

               (b)

               dokument o osnivanju te statut ako se nalaze u posebnoj ispravi, u skladu s člankom 2. stavkom 1. točkama (a), (b) i (c) Direktive 68/151/EEZ, zajedno s izmjenama tih dokumenata;

               (c)

               potvrda iz registra koji se spominje u stavku 1. točki (c) ovog članka, a odnosi se na postojanje trgovačkog društva;

               (d)

               postojanje vrijednosnica na teret imovine društva koje se nalazi u toj državi članici, pod uvjetom da se to objavljivanje odnosi na valjanost tih vrijednosnica.

         Članak 3.
   Obvezno objavljivanje koje je navedeno u članku 2. stavku 1. točki (g) ograničava se na računovodstvene dokumente društva, koji su izrađeni, revidirani i objavljeni u skladu s pravom države članice koje se primjenjuje na društvo, u skladu s direktivama 78/660/EEZ, 83/349/EEZ i 84/253/EEZ.
   Članak 4.
   Država članica u kojoj je podružnica otvorena može odrediti da dokumenti spomenuti u članku 2. stavku 2. točki (b) i članku 3. moraju biti objavljeni na drugom službenom jeziku Zajednice te da prijevod tih dokumenata mora biti ovjeren.
   Članak 5.
   Ako je društvo otvorilo više od jedne podružnice u državi članici, objavljivanje iz članka 2. stavka 2. točke (b) i članka 3. može se izvršiti u registru podružnice koju izabere društvo.
   U tom slučaju, obvezno objavljivanje od strane drugih podružnica obuhvaća podatke o registru podružnice koji se objavljuje, zajedno s brojem te podružnice u tom registru.
   Članak 6.
   Države članice propisuju da se u pismima i obrascima narudžbi koje koristi podružnica navode, osim podataka koje propisuje članak 4. Direktive 68/151/EEZ, registar u kojem se čuva spis o podružnici zajedno s brojem podružnice u tom registru.
   ODJELJAK II.

      Podružnice trgovačkih društava iz trećih zemalja

   Članak 7.
   1.   Dokumenti i podaci koji se odnose na podružnicu koju je u državi članici otvorilo trgovačko društvo na koje se primjenjuje pravo države članice, ali ima pravni oblik koji se može usporediti s vrstama trgovačkih društava na koje se primjenjuje Direktiva 68/151/EEZ, objavljuju se u skladu s pravom države podružnice, kao što je navedeno u članku 3. te Direktive.
   2.   Primjenjuje se članak 1. stavak 2.
   Članak 8.
   Obvezno objavljivanje navedeno u članku 7. obuhvaća najmanje sljedeće dokumente i podatke:

               (a)

               adresu podružnice;

               (b)

               aktivnosti podružnice;

               (c)

               država čije se pravo primjenjuje na trgovačko društvo;

               (d)

               gdje to zakon propisuje, registar u koji je trgovačko društvo upisano i registracijski broj trgovačkog društva u tom registru:

               (e)

               dokumente o osnivanju i statut ako je sadržan u posebnoj ispravi, sa svim izmjenama tih dokumenata;

               (f)

               pravni oblik trgovačkog društva, glavno mjesto i predmet poslovanja te najmanje jednom godišnje iznos upisanog kapitala, ako ti podaci nisu navedeni u dokumentima navedenima u podstavku (e);

               (g)

               naziv trgovačkog društva i naziv podružnice ako se razlikuje od naziva trgovačkog društva;

               (h)

               imenovanje, razrješenje dužnosti i podatke o osobama koje su ovlaštene zastupati trgovačko društvo u poslovanju s trećim stranama te u pravnim postupcima;;

                           —

                           kao tijelo trgovačkog društva koje je osnovano u skladu sa zakonom ili kao članovi takvog tijela,

                           —

                           kao stalni predstavnici trgovačkog društva za aktivnosti podružnice.

                     Moraju biti navedene ovlasti osoba koje su ovlaštene zastupati trgovačko društvo te mogu li one to činiti samostalno ili moraju djelovati zajedno s drugim osobama;

               (i)

                           —

                           prestanak društva, imenovanje likvidatora, podatke koje se odnose na njih i njihove ovlasti te okončanje likvidacije,

                           —

                           stečajne postupke, aranžmane, nagodbe ili druge analogne postupke kojima društvo podliježe;

               (j)

               računovodstvene dokumente u skladu s člankom 7.;

               (k)

               zatvaranje podružnice.

         Članak 9.
   1.   Obvezno objavljivanje propisano u članku 8. stavku 1. podstavku (j) primjenjuje se na računovodstvene dokumente trgovačkog društva kako su izrađeni, revidirani i objavljeni u skladu s pravom države članice koje se primjenjuje na društvo. Ako nisu izrađeni u skladu s ili na način ekvivalentan direktivama 78/660/EEZ i 83/349/EEZ, države članice mogu zahtijevati da se izrade i objave računovodstveni dokumenti koji se odnose na aktivnosti podružnice.
   2.   Primjenjuju se članci 4. i 5.
   Članak 10.
   Države članice propisuju da se u pismima i obrascima narudžbi koje koristi podružnica navodi registar u kojem se čuva spis o podružnici, zajedno s brojem podružnice u tom registru. Ako pravo države koje se primjenjuje na trgovačko društvo zahtijeva upis u registar, potrebno je navesti i registar u koji je trgovačko društvo upisano, kao i registracijski broj trgovačkog društva u tom registru.
   ODJELJAK III.

      Navođenje podružnica u godišnjem izvješću trgovačkog društva

   Članak 11.
   Članku 46. stavku 2. Direktive 78/660/EEZ dodaje se sljedeći podstavak:

               „(e)

               postojanje podružnice trgovačkog društva”.

         ODJELJAK IV.

      Prijelazne i završne odredbe

   Članak 12.
   Države članice određuju odgovarajuće sankcije u slučaju da se ne ispuni obveza objavljivanja sadržaja navedenih u člancima 1., 2., 3., 7., 8. i 9. te ako se u pismima i obrascima za narudžbu ispuste obvezni podaci navedeni u člancima 6. i 10.
   Članak 13.
   Svaka od država članica određuje tko provodi postupak objavljivanja kako je propisano u Direktivi.
   Članak 14.
   1.   Članci 3. i 9. se ne primjenjuju na podružnice koje su otvorile kreditne i financijske institucije koje obuhvaća Direktiva 89/117/EEZ (8).
   2.   Do naknadnog usklađivanja, države članice ne moraju primjenjivati članke 3. i 9. na podružnice koje su otvorila osiguravajuća društva.
   Članak 15.
   Članak 54. Direktive 78/660/EEZ i članak 48. Direktive 83/349/EEZ brišu se.
   Članak 16.
   1.   Države članice donose zakone i druge propise potrebne za usklađivanje s ovom Direktivom najkasnije do 1. siječnja 1992. One o tome odmah obavješćuju Komisiju.
   2.   Države članice određuju da se odredbe koje se navode u stavku 1. primjenjuju od 1. siječnja 1993., a odredbe u vezi s računovodstvenim dokumentima prvi se put primjenjuju na godišnje financijske izvještaje za financijsku godinu koja počinje 1. siječnja 1993. ili tijekom 1993.
   3.   Države članice Komisiji šalju tekst odredaba nacionalnog prava koje donesu u području na koje se odnosi ova Direktiva.
   Članak 17.
   Odbor za kontakt osnovan na temelju članka 52. Direktive 78/660/EEZ također:

               (a)

               olakšava, ne dovodeći u pitanje članke 169. i 170. Ugovora, usklađenu primjenu ove Direktive, kroz redovite sastanke na kojima se razmatraju praktični problemi koji nastaju u vezi s primjenom Direktive;

               (b)

               savjetuje Komisiju, ako je to potrebno, da Direktivi nešto doda ili u njoj nešto izmijeni.

         Članak 18.
   Ova je Direktiva upućena državama članicama.

      Sastavljeno u Bruxellesu 21. prosinca 1989.

            Za Vijeće

            Predsjednica

         E. CRESSON

      (1)  SL C 105, 21.4.1988., str. 6.

      (2)  SL C 345, 21.12.1987., str. 76. i SL C 256, 9.10.1989., str. 27.

      (3)  SL C 319, 30.11.1987., str. 61.

      (4)  SL L 65, 14.3.1968., str. 8.

      (5)  SL L 222, 14.8.1978., str. 11.

      (6)  SL L 193, 18.7.1983., str. 1.

      (7)  SL L 126, 12.5.1984., str. 20.

      (8)  SL L 44, 16.2.1989., str. 40.


title: Direktiva Komisije 2012/32/EU od 25. listopada 2012. o izmjeni Direktive Vijeća 96/98/EZ o pomorskoj opremi  Tekst značajan za EGP

text:
               07/Sv. 025

               HR

               Službeni list Europske unije

               75

         32012L0032

               L 312/1

               SLUŽBENI LIST EUROPSKE UNIJE

               25.10.2012.

      DIREKTIVA KOMISIJE 2012/32/EU
   od 25. listopada 2012.
   o izmjeni Direktive Vijeća 96/98/EZ o pomorskoj opremi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 96/98/EZ od 20. prosinca 1996. o pomorskoj opremi (1), a posebno njezin članak 17.,
   budući da:

               (1)

               U smislu Direktive 96/98/EZ, trebalo bi primjenjivati najnovije inačice međunarodnih konvencija i ispitnih normi.

               (2)

               Od donošenja posljednjeg akta o izmjeni Direktive 96/98/EZ, stupile su na snagu brojne izmjene međunarodnih konvencija i primjenjivih ispitnih normi. Te izmjene trebalo bi uključiti u Direktivu 96/98/EZ.

               (3)

               U istom su razdoblju Međunarodna pomorska organizacija i europske organizacije za normizaciju također donijele norme, uključujući i detaljne ispitne norme, za različite dijelove opreme koji su navedeni u Prilogu A.2 Direktivi 96/98/EZ ili koji se, iako nisu navedeni u tom popisu, smatraju važnima u smislu navedene Direktive. Zato bi te dijelove opreme trebalo uključiti u Prilog A.1 ili prema potrebi prenijeti iz Priloga A.2 u Prilog A.1.

               (4)

               Direktivu 96/98/EZ treba stoga na odgovarajući način izmijeniti.

               (5)

               Uputno je dozvoliti da se oprema na koju se odnedavno primjenjuju usklađeni zahtjevi iz ove Direktive, te koja je izrađena prije isteka roka za provedbu ove Direktive, stavlja na tržište i upotrebljava na brodovima Zajednice u prijelaznom razdoblju.

               (6)

               Mjere predviđene ovom Direktivom u skladu su s mišljenjem Odbora za sigurnost na moru i sprečavanje onečišćenja s brodova (COSS),

         DONIJELA JE OVU DIREKTIVU:
   Članak 1.
   Prilog A Direktivi 96/98/EZ zamjenjuje se tekstom iz Priloga ovoj Direktivi.
   Članak 2.
   Oprema, navedena u stupcu 1. Priloga A.1 kao „nova točka” ili prenesena iz Priloga A.2, koja je proizvedena prije 30. studenoga 2013. u skladu s homologacijskim postupcima koji su prije tog datuma već bili na snazi na državnom području države članice, može se nastaviti stavljati na tržište i postavljati na brodove Zajednice do 30. studenoga 2015.
   Članak 3.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. studenoga 2013. One Komisiji odmah dostavljaju tekst tih odredaba.
   One primjenjuju te odredbe od 30. studenoga 2013.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 25. listopada 2012.

            Za Komisiju

            Predsjednik

         José Manuel BARROSO

      (1)  SL L 46, 17.2.1997., str. 25.


title: Direktiva Komisije 96/38/EZ od 17. lipnja 1996. o prilagodbi tehničkom napretku Direktive Vijeća 76/115/EEZ u odnosu na sidrišta sigurnosnih pojaseva motornih vozila  Tekst značajan za EGP

text:
               13/Sv. 018

               HR

               Službeni list Europske unije

               18

         31996L0038

               L 187/95

               SLUŽBENI LIST EUROPSKE UNIJE

               17.06.1996.

      DIREKTIVA KOMISIJE 96/38/EZ
   od 17. lipnja 1996.
   o prilagodbi tehničkom napretku Direktive Vijeća 76/115/EEZ u odnosu na sidrišta sigurnosnih pojaseva motornih vozila
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1) kako je zadnje izmijenjena Direktivom Komisije 95/54/EZ (2), a posebno njezin članak 13. stavak 2.,
   uzimajući u obzir Direktivu Vijeća 76/115/EEZ od 18. prosinca 1975. o usklađivanju zakonodavstava država članica u odnosu na sidrišta sigurnosnih pojaseva motornih vozila (3), kako je zadnje izmijenjena Direktivom Komisije 90/629/EEZ (4), a posebno njezin članak 3.,
   budući da je Direktiva 76/115/EEZ jedna od zasebnih direktiva postupka EEZ homologacije koji je određen Direktivom 70/156/EEZ; budući da se, posljedično, odredbe utvrđene Direktivom 70/156/EEZ o sustavima, sastavnima dijelovima i zasebnim tehničkim jedinicama primjenjuju i na ovu Direktivu;
   budući da se posebno u članku 3. stavku 4. i članku 4. stavku 3. Direktive 70/156/EEZ zahtijeva da uz svaku posebnu direktivu bude priložen opisni dokument koji sadrži važne točke Priloga I. toj Direktivi, kao i certifikat o homologaciji temeljen na Prilogu VI. iste, kako bi se homologacija mogla računalno obraditi;
   budući da se može poboljšati zaštita putnika od izbacivanja u slučaju nesreće zahtijevajući minimalno preklopne pojaseve tipa 1. s uvlačnim mehanizmima za sva sjedeća mjesta usmjerena prema naprijed i prema natrag u motornim vozilima kategorija M2 i M3 (osim onih vozila koja su konstruirana za gradsku vožnju i stajaće putnike), kako je predviđeno u Direktivi Komisije 90/628/EEZ (5);
   budući da stupanje na snagu izmjene Direktive Vijeća 77/541/EEZ (6), kako je zadnje izmijenjena Direktivom 90/628/EEZ, u kojoj se zahtijevaju takvi sigurnosni pojasevi u vozilima M2 i M3, ovisi o prilagodbi tehničkom napretku Direktive Vijeća 74/408/EEZ (7), kako je zadnje izmijenjena Direktivom 81/577/EEZ (8), o čvrstoći sjedala i o ovoj Direktivi o sidrištima sigurnosnih pojaseva;
   budući da se upućuje na Direktivu Vijeća 74/60/EEZ (9), kako je zadnje izmijenjena Direktivom Komisije 78/632/EEZ (10), o unutarnjoj opremljenosti motornih vozila;
   budući da su odredbe ove Direktive u skladu s mišljenjem Odbora za prilagodbu tehničkom napretku uspostavljenog Direktivom 70/156/EEZ,
   DONIJELA JE OVU DIREKTIVU:
   Članak 1.
   Direktiva 76/115/EEZ mijenja se kako slijedi.

               1.

               Članak 1. mijenja se i glasi:
               „Ova se Direktiva primjenjuje na sidrišta sigurnosnih pojaseva u motornim vozilima namijenjena odraslim osobama koje se nalaze na sjedećim mjestima usmjerenima prema naprijed ili prema natrag.”;

               2.

               u članku 2. „Prilog I.” zamjenjuje se s „Prilog II.A”;

               3.

               u člancima 3. i 4. Direktive 76/115/EEZ „prilozi I., III. i IV.” zamjenjuje se s „prilozi”;

               4.

               prilozi se mijenjaju u skladu s Prilogom ovoj Direktivi.

         Članak 2.
   1.   S učinkom od 1. siječnja 1997. nijedna država članica ne smije zbog razloga koji se odnosi na sidrišta sigurnosnih pojaseva:

               —

               odbiti, s obzirom na tip motornog vozila, dodjelu EEZ homologacije tipa ni nacionalne homologacije tipa, ni

               —

               zabraniti registraciju, prodaju i stavljanje u uporabu vozila,

         ako sidrišta sigurnosnih pojaseva u tom tipu vozila ili u tim vozilima zadovoljavaju zahtjeve Direktive 76/115/EEZ, kako je izmijenjena ovom Direktivom.
   2.   S učinkom od 1. listopada 1999. za vozila kategorije M2 s najvećom masom koja ne prelazi 3 500 kg, a za sva ostala vozila od 1. listopada 1997., države članice:

               —

               ne dodjeljuju više EZ homologaciju tipa, i

               —

               mogu odbiti dodjelu nacionalne homologacije tipa,

         za tip vozila zbog razloga koji se odnosi na sidrišta sigurnosnih pojaseva ako zahtjevi Direktive 76/115/EEZ, kako je izmijenjena ovom Direktivom, nisu zadovoljeni.
   3.   S učinkom od 1. listopada 2001. za vozila kategorije M2 s najvećom masom koja ne prelazi 3 500 kg, a za sva ostala vozila kategorije M od 1. listopada 1999., države članice:

               —

               smatraju potvrde o sukladnosti priložene novim vozilima u skladu s odredbama Direktive 70/156/EEZ nevažećima za potrebe članka 7. stavka 1. te Direktive, i

               —

               mogu odbiti registraciju, prodaju i stavljanje u uporabu novih vozila koja nemaju priloženu potvrdu o sukladnosti u skladu s Direktivom 70/156/EEZ,

         zbog razloga koji se odnosi na sidrišta sigurnosnih pojaseva ako zahtjevi Direktive 76/115/EEZ, kako je izmijenjena ovom Direktivom, nisu zadovoljeni.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1996. i o tome odmah obavješćuju Komisiju.
   Kada države članice donesu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 17. lipnja 1996.

            Za Komisiju

         Martin BANGEMANN

            Član Komisije

      (1)  SL L 42, 23.2.1970., str. 1.

      (2)  SL L 266, 8.11.1995., str. 1.

      (3)  SL L 24, 30.1.1976., str. 6.

      (4)  SL L 341, 6.12.1990., str. 14.

      (5)  SL L 341, 6.12.1990., str. 1.

      (6)  SL L 220, 29.8.1977., str. 95.

      (7)  SL L 221, 12.8.1974., str. 1.

      (8)  SL L 209, 29.7.1981., str. 34.

      (9)  SL L 38, 11.2.1974., str. 2.

      (10)  SL L 206, 29.7.1978., str. 26.
   PRILOG
   Dodaje se popis priloga kako slijedi:

         „POPIS PRILOGA

                     PRILOG I.:

                  Definicije, zahtjev za EEZ homologaciju tipa, dodjeljivanje EEZ homologacije tipa, specifikacije, ispitivanja, sukladnost proizvodnje, upute:

                     PRILOG II.:

                  Smještanje djelotvornih sidrišta pojaseva.

                     PRILOG III.:

                  Vučna naprava.”

   Prilog I. mijenja se kako slijedi:

               —

               Iza točke 1.14. dodaje se nova točka koja glasi:

                              „1.15.

                              ‚Referentno područje’ znači prostor između dviju uspravnih uzdužnih ravnina 400 mm međusobno udaljenih i simetričnih s obzirom na točku H, koji je određen zakretanjem iz okomitog u vodoravni položaj naprave ispitne glave, opisane u Prilogu II. Direktivi 74/60/EEZ. Napravu treba smjestiti kako je opisano u tom Prilogu i postaviti na najveću duljinu od 840 mm.”

               —

               Točka 2.1. zamjenjuje se sljedećim:

                              „2.1.

                              Zahtjev za homologaciju tipa vozila, prema članku 3. stavku 4. Direktive 70/156/EEZ s obzirom na sidrišta sigurnosnih pojaseva treba podnijeti proizvođač vozila.”

               —

               Točka 2.2. zamjenjuje se sljedećim:

                              „2.2.

                              Uzorak za opisni dokument dan je u Dodatku 3.”

               —

               Točke od 2.2.1. do uključivo 2.2.5. brišu se.

               —

               Točka 3. zamjenjuje se sljedećim:

                  „3.   Dodjeljivanje EEZ homologacije tipa

                              3.1.

                              Ako su zadovoljeni postavljeni zahtjevi, dodjeljuje se EEZ homologacija tipa prema članku 4. stavku 3. i, ako je primjenjivo, članku 4. stavku 4. Direktive 70/156/EEZ.

                              3.2.

                              Uzorak certifikata o EEZ homologaciji tipa dan je u Dodatku 4.

                              3.3.

                              Homologacijski broj u skladu s Prilogom VII. Direktivi 70/156/EEZ dodjeljuje se svakom tipu vozila koji je homologiran. Ista država članica ne smije dodijeliti isti broj drugom tipu vozila.”

               —

               U točki 4.1. izraz „Prilog I.” zamjenjuje se s „Prilog II.”

               —

               Točka 4.3.1. zamjenjuje se sljedećim:

                              „4.3.1.

                              Svako vozilo kategorija M i N (osim vozila kategorija M2 i M3 koja su oblikovana i izvedena za oboje, to jest za gradsku uporabu i stajaće putnike) mora biti opremljeno sidrištima sigurnosnih pojaseva koja zadovoljavaju zahtjeve ove Direktive.”

               —

               Točka 4.3.2. zamjenjuje se sljedećim:

                              „4.3.2.

                              Najmanji broj sidrišta sigurnosnog pojasa za svako sjedeće mjesto koje je usmjereno prema naprijed odnosno prema natrag treba biti kako je određeno u Dodatku 1.”

               —

            U točki 4.3.5. simbol„
                     ”zamjenjuje se simbolom„
                     ” (samo u njemačkoj inačici).

               —

               Dodaje se nova točka 4.3.7. koja glasi:

                              „4.3.7.

                           Za svako sjedeće mjesto, koje je u Dodatku 1. označeno simbolom
                                 , predviđaju se tri sidrišta osim ako nije ispunjen jedan od sljedećih uvjeta:
                                          —

                                          neposredno ispred dotičnog sjedećeg mjesta nalazi se sjedalo ili drugi dijelovi vozila koji su u skladu sa točkom 3.5. Dodatka 1. Prilogu III. Direktivi 74/408/EEZ, ili

                                          —

                                          ni jedan se dio vozila ne nalazi u referentnom području niti može tijekom gibanja vozila dospjeti u to područje, ili

                                          —

                                          dijelovi vozila unutar navedenog referentnog područja u skladu su sa zahtjevima apsorpcije energije navedenim u Dodatku 6. Priloga III. Direktivi 74/408/EEZ, a u tom slučaju smiju se predvidjeti dva sidrišta.”

               —

               Stara točka 4.3.7. postaje točka 4.3.8.

               —

               U točki 4.3.8. prva se rečenica mijenja i glasi:

                  „Za sklopiva sjedala ili sjedeća mjesta namijenjena za uporabu samo kad vozilo miruje, kao i za sva sjedala … ne zahtijevaju se sigurnosni pojasevi.”

               —

               Iza točke 4.3.8. dodaju se dvije nove točke koje glase:

                              „4.3.9.

                              Kad je riječ o gornjem katu vozila na kat, zahtjevi za srednje prednje sjedeće mjesto primjenjuju se također i za vanjska prednja sjedeća mjesta.

                              4.3.10.

                              Kad je riječ o sjedalima koja se mogu zakrenuti ili postaviti u druge smjerove, za uporabu kad vozilo miruje, zahtjevi iz točke 4.3.1. primjenjuju se samo na one smjerove koji su određeni za uobičajenu uporabu kad se vozilo giba cestom, a u skladu s ovom Direktivom.
                              Odgovarajuća napomena o tome treba biti uključena u opisni dokument.”

               —

               Na kraju točke 4.4.3.4. dodaje se sljedeće:

                  „U slučaju sjedala koja nisu prednja sjedala, u vozilima kategorija M2 i M3, kutovi α1 i α2 trebaju biti između 45° i 90° za sve uobičajene položaje uporabe.”

               —

               Dodaje se nova točka 5.1.1.2. kako slijedi:

                              „5.1.1.2.

                              Ispitivanja se smiju ograničiti na sidrišta koja pripadaju samo jednom sjedalu ili jednoj skupini sjedala pod uvjetom da:

                                          —

                                          dotična sidrišta imaju iste strukturne značajke kao i sidrišta koja pripadaju drugim sjedalima ili skupinama sjedala, i

                                          —

                                          kad su takva sidrišta u cijelosti ili djelomično postavljena na sjedalo ili skupinu sjedala, strukturne značajke sjedala ili skupine sjedala iste su kao i one za druga sjedala ili skupine sjedala.”

               —

               Stare točke 5.1.1.2. i 5.1.1.3. postaju točke 5.1.1.3. i 5.1.1.4.

               —

               Točka 5.3.1. zamjenjuje se sljedećim:

                              „5.3.1.

                              Sva se sidrišta pojasa iste skupine sjedala ispituju istodobno. Međutim, ako postoji opasnost da nesimetrično opterećivanje sjedala i/ili sidrišta može prouzročiti kvarove, može se obaviti dodatno ispitivanje nesimetričnim opterećivanjem.”

               —

               Točka 5.3.2. zamjenjuje se sljedećim:

                              „5.3.2.

                              Vučna se sila primjenjuje u pravcu koji odgovara sjedećem mjestu pod kutom 10° ± 5° iznad horizontale u ravnini usporednoj sa srednjom uzdužnom ravninom vozila.”

               —

               U točkama 5.3.4., 5.4.1.2., 5.4.1.3., 5.4.2.1., 5.4.2.2., 5.4.3. i 5.4.5.2. izraz „Prilog IV.” zamjenjuje se s „Prilog III.”

               —

               Točka 5.4.4.2. zamjenjuje se sljedećim:

                  5.4.4.2.   Opterećenja navedena u točkama 5.4.1., 5.4.2. i 5.4.3. dopunjuju se silom 20 puta većom od težine cjelokupnog sjedala.
                  U slučaju vozila kategorija M2 i N2 ta sila mora biti 10 puta veća od težine cjelokupnog sjedala; za vozila kategorija M3 i N3 ona mora biti 6,6 puta veća od težine cjelokupnog sjedala.”

               —

               Iza točke 5.4.5.2. dodaje se nova točka koja glasi:

                  „5.4.6.   Ispitivanje u slučaju sjedala okrenutih prema natrag:

                              5.4.6.1.

                              Točke sidrenja ispituju se u skladu sa silama određenim u točkama 5.4.1., 5.4.2. ili 5.4.3. prema potrebi. U svakom slučaju ispitno opterećenje treba odgovarati opterećenju propisanom za vozila kategorija M3 ili N3.

                              5.4.6.2.

                              Ispitno opterećenje usmjereno je prema naprijed u odnosu na dotično sjedeće mjesto, u skladu s postupkom propisanim u točki 5.3.”

               —

               Iza točke 5.5.3. dodaje se nova točka koja glasi:

                              „5.5.4.

                              Iznimno, gornja sidrišta koja su postavljena na jedno ili više sjedala u vozilima kategorije M2 s najvećom dopuštenom masom iznad 3,5 tone i M3, koja zadovoljavaju zahtjeve iz Priloga III. Direktivi 74/408/EEZ, ne moraju zadovoljavati zahtjeve iz točke 5.5.1. u pogledu sukladnosti s točkom 4.4.4.6. Pojedinosti dotičnog sjedala (dotičnih sjedala) navode se u dopuni certifikatu o EEZ homologaciji tipa navedenoj u Dodatku 4.”

               —

               Točka 6.1. zamjenjuje se sljedećim:

                              „6.1.

                              Opće je pravilo da se mjere za osiguravanje sukladnosti proizvodnje poduzimaju u skladu s odredbama navedenim u članku 10. Direktive 70/156/EEZ.”

               —

               Točka 7. postaje točka 8., a dodaje se novi točka 7. koja glasi:

                  „7.   Preinake tipa i izmjene homologacija

                              7.1.

                              U slučaju preinaka tipa sukladno ovoj Direktivi primjenjuju se odredbe članka 5. Direktive 70/156/EEZ.”

               —

               Dodaju se novi dodaci 1. i 2. Prilogu I. koji glase:
               „
                     Dodatak 1.
                     Najmanji broj točaka sidrenja

                                 Kategorija vozila

                                 Sjedeća mjesta okrenuta prema naprijed

                                 Sjedeća mjesta okrenuta prema natrag

                                 vanjska

                                 srednja

                                 prednja

                                 ostala

                                 prednja

                                 ostala

                                 M1

                                 3

                              3 ili 2

                              3 ili 2

                                 2

                                 2

                                 M2 ≤ 3,5 T

                                 3

                                 3

                                 3

                                 3

                                 2

                                 M3 & M2 > 3,5 T

                              3

                              3 ili 2

                              3 ili 2

                              3 ili 2

                                 2

                                 N1, N2 & N3

                                 3

                              2 ili 0

                              3 ili 2

                              2 ili 0

                                 —

                           Značenje simbola:
                     2: dva donja sidrišta koja dopuštaju ugradbu sigurnosnog pojasa tipa B ili, ako se zahtijeva u Prilogu XV. Direktivi 77/541/EEZ, tipa Br, Br3, Br4m ili Br4Nm.
                     3: dva donja sidrišta i jedno gornje sidrište koja dopuštaju ugradbu sigurnosnog pojasa s tri točke tipa A ili, ako se zahtijeva u Prilogu XV. Direktivi 77/541/EEZ, tipa Ar, Ar4m ili Ar4Nm.

                        : upućuje se na točku 4.3.3. (dopuštena su dva sidrišta ako se sjedalo nalazi s unutarnje strane prolaza).
                        : upućuje se na točku 4.3.4. (dopuštena su dva sidrišta ako se vjetrobransko staklo nalazi izvan referentnog područja).
                        : upućuje se na točke 4.3.5. i 4.3.6. (zahtijevaju se dva sidrišta u izloženim sjedećim mjestima).
                        : upućuje se na točku 4.3.7. (dopuštena su dva sidrišta ako se ništa ne nalazi u referentnom području).
                        : upućuje se na točku 4.3.10. (posebna odredba za gornji kat vozila).

                     Dodatak 2.
                     Smještanje donjih sidrišta - Zahtjevi samo za kut

                                 Sjedalo

                                 M1

                                 Kategorije koje nisu M1

                           prednje

                                 strana kopče (α2)

                                 45°-80°

                                 30°-80°

                                 suprotno strani kopče (α1)

                                 30°-80°

                                 30°-80°

                                 stalan kut

                                 50°-70°

                                 50°-70°

                                 klupa - strana kopče (α2)

                                 45°-80°

                                 20°-80°

                                 klupa - suprotno strani kopče (α1)

                                 30°-80°

                                 20°-80°

                                 sjedalo koje se može namještati s kutom naslona < 20°

                                 45°-80° (α2)
                                 45°-80° (α1)

                                 20°-80°

                           stražnje

                                 30°-80°

                                 20°-80° Ψ

                                 sklopivo

                                 Ne zahtjeva se sidrište pojasa. Ako je sidrište postavljeno: vidjeti zahtjeve za kut za prednje sjedalo i stražnje sjedalo.

                           ”

         Dodaju se dva nova dodatka kako slijedi:
   „
         Dodatak 3.

         Dodatak 4.

      ”

               3.

               PRILOG II. briše se.

               4.

               PRILOG III. postaje „PRILOG II.” i dobiva naziv: „Smještanje djelotvornih sidrišta pojaseva”.

               5.

               PRILOG IV. postaje „PRILOG III.”.


title: Direktiva 2009/22/EZ Europskog parlamenta i Vijeća od 23. travnja 2009. o sudskim nalozima za zaštitu interesa potrošača (kodificirana verzija)  Tekst značajan za EGP

text:
               15/Sv. 001

               HR

               Službeni list Europske unije

               269

         32009L0022

               L 110/30

               SLUŽBENI LIST EUROPSKE UNIJE

               23.04.2009.

      DIREKTIVA 2009/22/EZ EUROPSKOG PARLAMENTA I VIJEĆA

   od 23. travnja 2009.
   o sudskim nalozima za zaštitu interesa potrošača
   (kodificirana verzija)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   u skladu s postupkom predviđenim u članku 251. Ugovora (2),
   budući da:

               (1)

               Direktiva 98/27/EZ Europskog parlamenta i Vijeća od 19. svibnja 1998. o sudskim nalozima za zaštitu interesa potrošača (3) već je nekoliko puta znatno izmijenjena (4). Navedenu bi Direktivu trebalo kodificirati u interesu jasnoće i racionalnosti.

               (2)

               Određenim direktivama navedenim u Prilogu I. ovoj Direktivi utvrđuju se propisi u vezi sa zaštitom interesa potrošača.

               (3)

               Postojeći mehanizmi za osiguravanje usklađenosti s tim direktivama, kako na nacionalnoj razini tako i na razini Zajednice, nisu uvijek sposobni na vrijeme zaustaviti povrede kolektivnih interesa potrošača. Kolektivni interesi su interesi koji ne predstavljaju zbroj interesa pojedinaca oštećenih povredom. Ovo ne dovodi u pitanje pojedinačne postupke pojedinaca oštećenih povredom.

               (4)

               S obzirom na cilj prekida praksi koje su nezakonite na temelju primjenjivih nacionalnih odredaba, efektivnost nacionalnih mjera za prijenos direktiva u pitanju – uključujući zaštitne mjere koje nadilaze razinu zahtjeva tih direktiva, a spojive su s Ugovorom i dopuštene tim direktivama – može biti narušena ako te prakse proizvode učinke izvan države članice iz koje su potekle.

               (5)

               Te poteškoće mogu poremetiti neometano funkcioniranje unutarnjeg tržišta, budući da bi bilo dovoljno premjestiti izvor nezakonite prakse u drugu zemlju da se izbjegne provedba. To predstavlja narušavanje tržišnog natjecanja.

               (6)

               Te bi poteškoće mogle umanjiti povjerenje potrošača u unutarnje tržište i ograničiti opseg djelovanja organizacija koje predstavljaju zajedničke interese potrošača odnosno neovisnih javnih tijela zaduženih za zaštitu kolektivnih interesa potrošača pogođenih praksama kojima se krši pravo Zajednice.

               (7)

               Te prakse često prelaze granice između država članica. Potrebno je hitno osigurati određeni stupanj usklađenosti između nacionalnih odredaba s ciljem prekida takvih nezakonitih praksi neovisno o tomu u kojoj državi članici nezakonita praksa proizvodi učinke. Što se tiče nadležnosti, to ne dovodi u pitanje propise međunarodnog privatnog prava i konvencija koje su na snazi između država članica, uz istovremeno poštovanje općih obveza država članica koje proizlaze iz Ugovora, posebno onih koje se odnose na neometano funkcioniranje unutarnjeg tržišta.

               (8)

               Samo Zajednica može ostvariti cilj predviđenog djelovanja. Stoga je Zajednica obvezna djelovati.

               (9)

               U skladu s člankom 5. stavkom 3. Ugovora, Zajednica ne smije prijeći nužnu mjeru za postizanje ciljeva Ugovora. U skladu s tim člankom, moraju se u najvećoj mogućoj mjeri uzeti u obzir specifična svojstva nacionalnih pravnih sustava, ostavljajući državama članicama slobodu izbora između različitih opcija s istovrsnim učinkom. Sudovi, odnosno upravna tijela nadležna za odlučivanje u postupcima iz ove Direktive trebali bi imati pravo ispitati učinke prethodnih odluka.

               (10)

               Jedna od opcija trebala bi se sastojati od toga da jedno ili više neovisnih javnih tijela izričito zaduženih za zaštitu kolektivnih interesa potrošača provodi prava na pokretanje postupka iz ove Direktive. Druga bi opcija trebala predvidjeti izvršavanje tih prava putem organizacija čija je svrha zaštita kolektivnih interesa potrošača u skladu s kriterijima predviđenim u nacionalnom pravu.

               (11)

               Države članice bi kod određivanja kvalificiranih tijela i/ili organizacija na nacionalnoj razini za potrebe ove Direktive trebale imati mogućnost odabrati jednu od tih opcija ili kombinaciju tih opcija.

               (12)

               Što se tiče povreda unutar Zajednice, za ta bi tijela i/ili organizacije trebalo vrijediti načelo uzajamnog priznavanja. Države članice bi na zahtjev svojih nacionalnih subjekata Komisiji trebale priopćiti naziv i svrhu nacionalnih subjekata koji su ovlašteni pokrenuti postupak u njihovoj zemlji u skladu s odredbama ove Direktive.

               (13)

               Dužnost je komisije osigurati objavu popisa tih kvalificiranih subjekata u Službenom listu Europske unije. Dok god se ne objavi suprotno, pretpostavlja se da kvalificirani subjekt naveden na tom popisu ima pravnu sposobnost.

               (14)

               Države članice trebale bi imati mogućnost zahtijevati da stranka koja namjerava pokrenuti postupak za dobivanje sudskog naloga prije toga obavi konzultacije, kako bi se tuženiku pružila mogućnost da prestane sa spornom povredom. Države članice bi trebale imati mogućnost zahtijevati da se te prethodne konzultacije obave uz sudjelovanje neovisnog javnog tijela koje su one odredile.

               (15)

               Ako države članice utvrde da je potrebno obaviti prethodne konzultacije, trebalo bi odrediti rok od dva tjedna od primitka zahtjeva za konzultacije, nakon kojega bi, ako se ne postigne prestanak povrede, predlagatelj imao pravo bez daljnjeg odlaganja pokrenuti postupak pred nadležnim sudom odnosno upravnim tijelom.

               (16)

               Prikladno je da Komisija podnese izvješće o funkcioniranju ove Direktive, a posebno o njezinom području primjene i postupku prethodnih konzultacija.

               (17)

               Primjena ove Direktive ne bi smjela dovesti u pitanje primjenu propisa Zajednice o tržišnom natjecanju.

               (18)

               Ova Direktiva ne bi smjela dovesti u pitanje obveze država članica u vezi s rokovima za prijenos direktiva iz Priloga II. dijela B i primjenu tih direktiva u nacionalnom pravu,

         DONIJELI SU OVU DIREKTIVU:
   Članak 1.
   Područje primjene
   1.   Cilj je ove Direktive uskladiti zakone i druge propise država članica koji se odnose na postupke za dobivanje sudskog naloga iz članka 2. s ciljem zaštite kolektivnih interesa potrošača obuhvaćenih direktivama iz Priloga I., radi osiguravanja neometanog funkcioniranja unutarnjeg tržišta.
   2.   Za potrebe ove Direktive, povreda je svaka radnja koja je u suprotnosti s direktivama iz Priloga I., kako su prenesene u unutarnji pravni sustav država članica, i koja nanosi štetu kolektivnim interesima iz stavka 1.
   Članak 2.
   Postupci za dobivanje sudskog naloga
   1.   Države članice određuju sudove ili upravna tijela nadležna za odlučuvianje u postupcima koje pokreću kvalificirani subjekti u smislu članka 3. tražeći:

               (a)

               izdavanje naloga, s primjerenom ekspeditivnošću, prema potrebi i u skraćenom postupku, za prestanak ili zabranu svih povreda;

               (b)

               tamo gdje je to primjereno, donošenje mjera kao što su objava odluke u prikladnom obliku, djelomično ili u cijelosti, i/ili objava ispravka s ciljem otklanjanja daljnjih posljedica povrede;

               (c)

               u mjeri u kojoj pravni sustav dotične države članice to dopušta, izdavanje naloga koji tuženika koji izgubi spor obvezuje da u slučaju nepostupanja u skladu s odlukom u roku koji su odredili sudovi odnosno upravna tijela uplati u državnu blagajnu ili da plati korisniku određenom u nacionalnom zakonodavstvu ili na temelju toga zakonodavstva određeni fiksni iznos za svaki dan zakašnjenja, odnosno bilo kakav drugi iznos predviđen u nacionalnom zakonodavstvu s ciljem osiguravanja postupanja u skladu s odlukama.

         2.   Ovom Direktivom ne dovode se u pitanje propisi međunarodnog privatnog prava u vezi s primjenjivim pravom, a to je u pravilu pravo države članice iz koje je povreda potekla ili države članice u kojoj povreda proizvodi učinke.
   Članak 3.
   Subjekti koji su ovlašteni pokrenuti postupak
   Za potrebe ove Direktive, „kvalificirani subjekt” je svako tijelo ili organizacija koja je zakonito osnovana u skladu s pravom države članice i koja ima legitimni interes u osiguravanju poštovanja odredaba članka 1., posebno:

               (a)

               jedno ili više neovisnih javnih tijela koja su izričito zadužena za zaštitu interesa iz članka 1., u državama članicama gdje takva tijela postoje; i/ili

               (b)

               organizacije čija je svrha zaštititi interese iz članka 1., u skladu s kriterijima utvrđenim u nacionalnom pravu.

         Članak 4.
   Povrede unutar Zajednice
   1.   Svaka država članica će poduzeti potrebne mjere kako bi osigurala da u slučaju povrede koja je iz nje potekla i kojom su povrijeđeni interesi u drugoj državi članici, svaki kvalificirani subjekt iz te druge države članice koji štiti povrijeđene interese može pokrenuti postupak pred sudom ili upravnim tijelom iz članka 2. nakon predočenja popisa iz stavka 3. ovog članka. Sudovi odnosno upravna tijela prihvaćaju taj popis kao dokaz pravne sposobnosti kvalificiranog subjekta, ne dovodeći u pitanje njihovo pravo da ispitaju opravdava li svrha kvalificiranog subjekta pokretanje postupka u konkretnom slučaju.
   2.   Države članice za potrebe povreda unutar Zajednice na zahtjev svojih kvalificiranih subjekata Komisiji priopćuju da su ti subjekti ovlašteni pokrenuti postupak na temelju članka 2., ne dovodeći u pitanje prava dodijeljena drugim subjektima na temelju nacionalnog zakonodavstva. Države članice Komisiji priopćuju naziv i svrhu tih kvalificiranih tijela.
   3.   Komisija sastavlja popis kvalificiranih subjekata iz stavka 2. i navodi njihovu svrhu. Taj se popis objavljuje u Službenom listu Europske unije; izmjene toga popisa objavljuju se bez odlaganja, a ažurirani popis objavljuje se svakih šest mjeseci.
   Članak 5.
   Prethodno savjetovanje
   1.   Države članice mogu uvesti ili ostaviti na snazi odredbe prema kojima stranka koja namjerava zatražiti izdavanje sudskog naloga taj postupak može započeti tek nakon što je pokušala postići prestanak povrede u savjetovanju s tuženikom ili s tuženikom i kvalificiranim subjektom u smislu članka 3. točke (a) države članice u kojoj se traži izdavanje sudskog naloga. Država članica sama odlučujue mora li se stranka koja zahtijeva izdavanje sudskog naloga savjetovati s kvalificiranim subjektom. Ako se prestanak povrede ne postigne u roku od dva tjedna od primitka zahtjeva za savjetovanje, predmetna stranka može bez daljnjeg odlaganja pokrenuti postupak za dobivanje sudskog naloga.
   2.   Države članice Komisiji dostavljaju donesene propise o prethodnom savjetovanju i oni se objavljuju u Službenom listu Europske unije.
   Članak 6.
   Izvješća
   1.   Komisija Europskom parlamentu i Vijeću podnosi izvješće o primjeni ove Direktive svake tri godine, a prvi put najkasnije 2. srpnja 2003.
   2.   Komisija u prvom izvješću posebno ispituje:

               (a)

               područje primjene ove Direktive u odnosu na zaštitu kolektivnih interesa osoba koje obavljaju poslovnu, industrijsku, obrtničku ili profesionalnu aktivnost;

               (b)

               područje primjene ove Direktive, kako je utvrđeno direktivama iz Priloga I.;

               (c)

               je li prethodno savjetovanje predviđeno u članku 5. doprinijelo efektivnoj zaštiti potrošača.

         Ovom se izvješću prema potrebi prilažu prijedlozi izmjena ove Direktive.
   Članak 7.
   Odredbe za proširenje djelovanja
   Ova Direktiva ne sprečava države članice da donesu ili ostave na snazi odredbe na temelju kojih se kvalificiranim subjektima i drugim predmetnim osobama dodjeljuju veća prava za pokretanje postupka na nacionalnoj razini.
   Članak 8.
   Provedba
   Države članice Komisiji dostavljaju odredbe nacionalnog prava koje donesu u području na koje se odnosi ova Direktiva.
   Članak 9.
   Stavljanje izvan snage
   Direktiva 98/27/EZ, kako je izmijenjena direktivama u Prilogu II. dijelu A, stavlja se izvan snage, ne dovodeći u pitanje obveze država članica u pogledu rokova za prenošenje u nacionalno pravo i primjenu direktiva iz Priloga II. dijela B.
   Upućivanja na Direktivu stavljenu izvan snage tumače kao upućivanje na ovu Direktivu i čitaju se u skladu s korelacijskom tablicom iz Priloga III.
   Članak 10.
   Stupanje na snagu
   Ova Direktiva stupa na snagu 29. prosinca 2009.
   Članak 11.
   Adresati
   Ova je Direktiva upućena državama članicama.

      Sastavljeno u Strasbourgu 23. travnja 2009.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         P. NEČAS

      (1)  SL C 161, 13.7.2007., str. 39.

      (2)  Mišljenje Europskog parlamenta od 19. lipnja 2007. (SL C 146 E, 12.6.2008., str. 73.) i Odluka Vijeća od 23. ožujka 2009.

      (3)  SL L 166, 11.6.1998., str. 51.

      (4)  Vidi Prilog II. dio A.
   PRILOG I.

      POPIS DIREKTIVA NA KOJE SE ODNOSI ČLANAK 1.
       (1)

               1.

               Direktiva Vijeća 85/577/EEZ od 20. prosinca 1985. za zaštitu potrošača u pogledu ugovora sklopljenih izvan poslovnih prostorija (SL L 372, 31.12.1985., str. 31.).

               2.

               Direktiva Vijeća 87/102/EEZ od 22. prosinca 1986. za usklađivanje zakona i drugih propisa država članica koji se odnose na potrošačke kredite (SL L 42, 12.2.1987., str. 48.) (2).

               3.

               Direktiva Vijeća 89/552/EEZ od 3. listopada 1989. o koordinaciji određenih odredaba predviđenih zakonima i drugim propisima u državama članicama u pogledu obavljanja aktivnosti televizijskog emitiranja: članak 10. do 21. (SL L 298, 17.10.1989., str. 23.).

               4.

               Direktiva Vijeća 90/314/EEZ od 13. lipnja 1990. o paket putovanjima, paket odmorima i paket turama (SL L 158, 23.6.1990., str. 59.).

               5.

               Direktiva Vijeća 93/13/EEZ od 5. travnja 1993. o nepoštenim ugovornim odredbama u potrošačkim ugovorima (SL L 95, 21.4.1993., str. 29.).

               6.

               Direktiva 97/7/EZ Europskog parlamenta i Vijeća od 20. svibnja 1997. o zaštiti potrošača vezano na ugovore na daljinu (SL L 144, 4.6.1997., str. 19.).

               7.

               Direktiva 1999/44/EZ Europskog parlamenta i Vijeća od 25. svibnja 1999. o određenim aspektima prodaje robe široke potrošnje i povezanim jamstvima (SL L 171, 7.7.1999., str. 12.).

               8.

               Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga u informacijskom društvu, posebno elektroničkom poslovanju na unutarnjem tržištu (Direktiva o elektroničkom poslovanju) (SL L 178, 17.7.2000., str. 1.).

               9.

               Direktiva 2001/83/EZ Europskog parlamenta i Vijeća od 6. studenoga 2001. o zakoniku Zajednice koji se odnosi na lijekove za ljudsku uporabu: članak 86. do 100. (SL L 311, 28.11.2001., str. 67.).

               10.

               Direktiva 2002/65/EZ Europskog parlamenta i Vijeća od 23. rujna 2002. o prodaji na daljinu financijskih usluga za potrošače (SL L 271, 9.10.2002., str. 16.).

               11.

               Direktiva 2005/29/EZ Europskog parlamenta i Vijeća od 11. svibnja 2005. u vezi s nepoštenim poslovnim djelovanjima poduzetnika prema potrošaču na unutarnjem tržištu (SL L 149, 11.6.2005., str. 22.).

               12.

               Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, 27.12.2006., str. 36.).

               13.

               Direktiva 2008/122/EZ Europskog parlamenta i Vijeća od 14. siječnja 2009. o zaštiti potrošača u odnosu na određene aspekte ugovora o pravu na vremenski ograničenu uporabu nekretnine, ugovora o dugoročnim proizvodima za odmor, ugovora o preprodaji i ugovora o razmjeni (SL L 33, 3.2.2009., str. 10.).

      (1)  Direktive iz točaka 5., 6. 9. i 11. sadrže posebne odredbe o sudskim nalozima.

      (2)  Navedena Direktiva je stavljena izvan snage i zamijenjena, s učinkom od 12. svibnja 2010., Direktivom 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima (SL L 133, 22.5.2008., str. 66.).
   PRILOG II.

      DIO A

      Direktiva stavljena izvan snage i njezine izmjene

   (na koje upućuje članak 9.)

               Direktiva 98/27/EZ Europskog parlamenta i Vijeća
               (SL L 166, 11.6.1998., str. 51.)

               Direktiva 1999/44/EZ Europskog parlamenta i Vijeća
               (SL L 171, 7.7.1999., str. 12.)

               samo članak 10.

               Direktiva 2000/31/EZ Europskog parlamenta i Vijeća
               (SL L 178, 17.7.2000., str. 1.)

               samo članak 18. stavak 2.

               Direktiva 2002/65/EZ Europskog parlamenta i Vijeća
               (SL L 271, 9.10.2002., str. 16.)

               samo članak 19.

               Direktiva 2005/29/EZ Europskog parlamenta i Vijeća
               (SL L 149, 11.6.2005., str. 22.)

               samo članak 16. stavak 1.

               Direktiva 2006/123/EZ Europskog parlamenta i Vijeća
               (SL L 376, 27.12.2006., str. 36.)

               samo članak 42.

      DIO B

      Rokovi za prijenos u nacionalno zakonodavstvo i primjenu

   (na koje upućuje članak 9.)

               Direktiva

               Rok za prijenos

               Datum primjene

               98/27/EZ

               1. siječnja 2001.

               —

               1999/44/EZ

               1. siječnja 2002.

               —

               2000/31/EZ

               16. siječnja 2002.

               —

               2002/65/EZ

               9. listopada 2004.

               —

               2005/29/EZ

               12. lipnja 2007.

               12. prosinca 2007.

               2006/123/EZ

               28. prosinca 2009.

               —

         PRILOG III.

      KORELACIJSKA TABLICA

               Direktiva 98/27/EZ

               Ova Direktiva

               Članak 1. do 5.

               Članak 1. do 5.

               Članak 6. stavak 1.

               Članak 6. stavak 1.

               Članak 6. stavak 2. podstavak 1. prva alineja

               Članak 6. stavak 2. podstavak 1. točka (a)

               Članak 6. stavak 2. podstavak 1. druga alineja

               Članak 6. stavak 2. podstavak 1. točka (b)

               Članak 6. stavak 2. podstavak 1. treća alineja

               Članak 6. stavak 2. podstavak 1. točka (c)

               Članak 6. stavak 2. podstavak 2.

               Članak 6. stavak 2. podstavak 2.

               Članak 7.

               Članak 7.

               Članak 8. stavak 1.

               —

               Članak 8. stavak 2.

               Članak 8.

               —

               Članak 9.

               Članak 9.

               Članak 10.

               Članak 10.

               Članak 11.

               Prilog

               Prilog I.

               —

               Prilog II.

               —

               Prilog III.